Insuleto Raso

Raso, Esperantigite Razo laŭ la portugala elparolo, estas insuleto de 8 km² en la insularo Barlavento de la arkipelago Kaboverdo. Raso estas flanke de la pli malgranda Branco okcidente kaj de São Nicolau oriente. Raso estas neloĝata kaj estas nun la ununura hejmo de la Raza kampalaŭdo. La Bruna naivulo kaj la Ruĝbeka tropikbirdo vizitas la insulon por reproduktiĝi. Ĝi estas krome unu el nuraj du insuloj kie estis observata la Kaboverda skinko, specio kiu estas nun konsiderata formortinta. La Kaboverda giganta geko, Tarentola gigas, kaj skinko Mabuya stangeri ankoraŭ loĝas en la insulo.Miralles, A. u. a.: An integrative taxonomic revision of the Cape Verdean skinks (Squamata, Scincidae). In: Zoologica Scripta. 2010.

La insulo estas proksimume 123 milionjaraĝa kaj estis formata el pli malnova oceana elstaraĵo.Muller, R., Sdrolias, M., & Roest, W.: Age, spreading rates and spreading symmetry of the world’s ocean crust. In: Geochemistry Geophysics Geosystems. 9(Q04006), 2008, S. 1525-2027.

La insulo kun Santa Luzia kaj Ilhéu Branco estis deklarita protektita areo en 1990.

 Bildaro 

 Referencoj 

 Eksteraj ligiloj 

 Faŭno kaj flaŭro de Kaboverdo
 Ilhéu Raso  (BirdLife International)
 « Étude de cas : Ilhéu Raso » (Biosfera I)
 Áreas protegidas, Cabo Verde (Cape Verde, Protected Areas) 

Kategorio:Kabo-Verdo